આ બનાવની વિગતો આપતાં ઘાટકોપર રેલવે-પોલીસના ઇન્ચાર્જ બ્રિજેશ શર્માએ ‘મિડ-ડે’ને કહ્યું હતું કે ‘મુમ્બ્રામાં રહેતી ૨૦ વર્ષની આયેશા ચાંદ સૈયદના પપ્પા શાકભાજીનો ધંધો કરે છે. તેમણે પોલીસને માહિતી આપી હતી કે આયેશા ડિપ્રેશનની દરદી હતી અને ઘણા સમયથી તેની ડિપ્રેશનની દવા પણ ચાલતી હતી. એ દિવસે પ્લૅટફૉર્મ-નંબર એક પર તેઓ ટ્રેનની રાહ જોતાં હતાં ત્યારે આયેશા તેમની પાસેથી દોડીને ભાગી ગઈ હતી અને તેઓ હજી કંઈ વિચારે એ પહેલાં જ તેણે બ્રિજ પરથી કૂદકો મારીને આત્મહત્યા કરી હતી.’